NORAKSTS

|  |  |
| --- | --- |
| 24.03.2023. | Nr.3/4 |

###### GROZĪJUMI JELGAVAS PILSĒTAS DOMES 2019. GADA 26. SEPTEMBRA LĒMUMĀ NR.12/7 “PROJEKTA “JELGAVAS PILSĒTAS PAŠVALDĪBAS IZGLĪTĪBAS IESTĀDES “JELGAVAS TEHNOLOĢIJU VIDUSSKOLA” ENERGOEFEKTIVITĀTES PAAUGSTINĀŠANA” IESNIEGUMA IESNIEGŠANA”

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

Saskaņā ar 2021. gada 20. aprīlī starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu, Nr.4.2.2.0/19/I/007, Jelgavas valstspilsētas pašvaldība īsteno projektu “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” (turpmāk – projekts).

Projekta kopējās izmaksas ir 4 658 581,29 *euro*, no tām 550 056,00 *euro* ir Eiropas Reģionālās attīstības fonda finansējums, 24 267,18 *euro* ir valsts budžeta dotācija pašvaldībām un 4 084 258,11 *euro* ir Jelgavas valstspilsētas pašvaldības līdzfinansējums.

Īstenojot projekta aktivitāti “Būvdarbi” un veicot izmaiņas būvprojekta “Jelgavas Tehnoloģiju vidusskolas ēkas pārbūve Meiju ceļā 9, Jelgavā” Elektroapgādes iekšējo un ārējo tīklu daļā un Ventilācijas daļā, ir identificētas iepriekš neparedzētas būvdarbu apjomu izmaiņas un konstatēti papildu veicamie būvdarbi, kas nepieciešami Jelgavas valstspilsētas pašvaldības izglītības iestādes “Jelgavas Tehnoloģiju vidusskola” ēkas energoefektivitātes paaugstināšanai, kvalitatīvai būvdarbu veikšanai un mācību procesa nodrošināšanai atbilstoši skolas novirzienam tehnoloģiju jomā, kā rezultātā būvdarbu līguma kopējā summa, projekta kopējās izmaksas un Jelgavas valstspilsētas pašvaldības līdzfinansējums projektā palielinās par 157 723,67 *euro*.

Lai nodrošinātu projekta īstenošanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas pilsētas domes 2019. gada 26. septembra lēmumā Nr.12/7 “Projekta “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” iesnieguma iesniegšana” (turpmāk – lēmums) šādus grozījumus:

1. Izteikt lēmuma 1.punktu šādā redakcijā:

“1. Iesniegt projekta “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” (turpmāk – Projekts) iesniegumu darbības programmas “Izaugsme un nodarbinātība” 4.2.2. specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo resursu izmantošanu pašvaldību ēkās” pirmās projektu iesniegumu atlases kārtas “Energoefektivitātes paaugstināšana un atjaunojamo energoresursu izmantošana nacionālas nozīmes attīstības centru pašvaldībās” izsludinātajā projektu konkursā. Projekta kopējās izmaksas ir 4 816 304,96 *euro*, no kurām 550 056,00 *euro* ( 11,42 %) ir Eiropas Reģionālās attīstības fonda finansējums, 24 267,18 *euro* (0,50%) ir valsts budžeta dotācija un 4 241 981,78  *euro* (88,08 %) ir Jelgavas valstspilsētas pašvaldības līdzfinansējums.”.

2. Izteikt lēmuma 2.3. apakšpunktu šādā redakcijā:

 “2.3.2022.gadā – 2 497 064,26  *euro;”.*

3. Izteikt lēmuma 2.4. apakšpunktu šādā redakcijā:

“2.4. 2023.gadā – 1 014 358,95 *euro.*”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. martā